Case ID: 1180747
Sentence 8: Qardaşı Vəlinin motosiklı idarə etmək üçün sürücülük hüququnun olmamasına baxmayaraq sonuncu motosikleti idarə edirdi.xx xxxxxxx 2019-cu il tarixdə saat 18.00 radələrində o, qardaşı Vəli ilə birlikdə 20 yanvar deyilən yerdən sonuncunun idarə etdyi «Zontes» markalı, 10-B-172 dövlət nömrə nişanlı motosiklla Biləcəri qəsəbəsi istiqamətində hərəkət etmiş, Vəli başına təhlükəsiz dəbilqəsini taxmış, lakin onun başında isə dəbilqə olmamışdır.Motosiklı Vəli idarə etdiyinə görə o, sonuncunu arxadan qucaqlayıb motosiklin arxa hissəsində sərnişin üçün nəzərdə tutulmuş yerdə əyləşmişdir.Natəvan küçəsi ilə hərəkətdə olarkən onlar tıxaca düşmüş və qarşıda boz rəngli Mersedes markalı sedan tipli avtomobil dayanmışdır.Həmin avtomobili ötmək məqsədi ilə qardaşı Vəli motosiklı yolun əks istiqamətinə, yəni sol hissəsinə çıxarıb dərhal qarşıda hərəkət edən qırmızı rəngli «Kia Cerato» markalı **-PT-*** dövlət nömrə nişanlı avtomobilin qabaq sol hissəsi ilə toqquşmuşdur.Nəticədə qardaşı Vəli ilə o, bədən xəsarətləri alıb xəstəxanaya müraciət etmişlər.Qardaşı idarə etdiyi motosiklla «Kia Cerato» markalı avtomobillə toqquşandan sonra motosiklın sükanının sağ tərəfinin tutacağı ilə sağ tərəfdə tıxacda dayanmış boz rəngli «Mersedes Benz» markalı, **-FR-*** dövlət nömrə nişanlı avtomobilin sol yan qanadına toxunmuşdur.Həmin hadisədə ondan və qardaşından başqa xəsarət alan olmamışdır.Qardaşı Təqsirləndirilən şəxs idarə etdiyi motosiklla ötmə əməliyyatını həyata keçirmə məqsədi ilə yolun əks istiqamətinə çıxanda sonuncunun «Kia Cerato» markalı avtomobillə arasında təxminən 15 metr məsafə olmuşdur.Məhkəmə baxışı zamanı zərərçəkmiş şəxs qismində ifadə verən Zərərçəkmiş şəxs2 təqsirləndirilən şəxs tərəfindən ona dəymiş ziyanın tam ödənildiyni, onunla barışdığını və ondan şikayətçi olmadığını bildirdi və bu barədə yazılı ərizəsini məhkəməyə təqdim etdi.Məhkəmə iclasında zərərçəkmiş şəxs qismində ifadə verən Zərərçəkmiş şəxs3 bildirmişdir ki, «Mercedes Benz E280» markalı, **-FR-*** dövlət qeydiyyat nişanlı avtomobil ona məxsusdur.Avtomobili adına olan «BC» kateqoriyalı sürücülük vəsiqəsi əsasında idarə edir.Avtomobili aldığı vaxtdan etibarən yalnız özü idarə edir və avtomobili idarə etmək üçün tərəfindən digər bir şəxsə rəsmi etibarnamə verilməmişdir.Avtomobil idarə etməyə başladığı vaxtdan etibarən texniki cəhətdən saz vəziyyətdədir və hər hansı bir texniki nasazlığı yoxdur.xx xxxxxxx 2019-cu il tarixdə saat 18:20 radələrində idarə etdiyi texniki cəhətdən saz vəziyyətdə olan «Mercedes Benz E280» markalı, **-FR-*** dövlət qeydiyyat nişanlı avtomobillə Bakı şəhəri, Binəqədi rayonu, Biləcəri qəsəbəsi, Natəvan küçəsi ilə hərəkətdə olmuş, həmin vaxt avtomobildə hər hansı bir sərnişin və ya yük olmamışdır.Hərəkət etdiyi küçədə yolun hərəkət istiqaməti ikitərəfli olmuş, hərəkətdə olduğu istiqamətdə tıxac olduğundan avtomobillərin hərəkətində sıxlıq müşahidə edilmişdir.Ona görə də yolun hərəkət hissəsinin mərkəzinə çəkilmiş 1.1 üfüqi nişanlanma xəttinin kənarından öz hərəkət istiqamətinə doğru tormoz əyləcindən istifadə edərək dayanmışdır.Avtomobilin içərisində olarkən ani bir anda qara rəngli markasını və dövlət qeydiyyat nişanını bilmədiyi motosiklet idarə etdiyi avtomobilin qabaq sol tərəfinə çırpılmışdır.Bundan sonra motosikletin üzərində olan 2 nəfərin hər ikisi asfalt örtüyün üzərinə yıxılmışdır.O, dərhal avtomobildən düşüb həmin şəxslərə yaxınlaşmış, bu zaman motosikletin yolun əks hərəkət istiqamətində hərəkətdə olan dövlət qeydiyyat nişanını bilmədiyi «Kia Cerato» markalı avtomobilin qabaq sol tərəfinə çırpılmasını, bundan sonra isə onun idarə etdiyi avtomobilin qabaq sol tərəfinə dəyməsini müəyyən etmişdir.Toqquşmadan sonra idarə etdiyi avtomobil olduğu kimi yerində dayanmış, bir neçə dəqiqədən sonra hadisə yerinə TTY avtomobili gəlmiş, motosikletin üzərində olan həmin 2 nəfər şəxsi ilkin tibbi yardım göstərilməsi üçün xəstəxanaya aparmışdır.Daha sonra isə hadisə yerinə Dövlət Yol Polisinin əməkdaşları gəlmişdirlər.Hadisənin baş verməsindən əvvəl o, dövlət qeydiyyat nişanını bilmədiyi «Kia Cerato» markalı və qara rəngli markasını və dövlət qeydiyyat nişanını bilmədiyi motosikletin hərəkət trayektoriyasını görməmişdir.Motosiklet yalnız ən son anda idarə etdiyi avtomobilin qabaq sol tərəfinə dəyəndə hadisənin baş verməsindən məlumatlı olmuşdur.